Κωνσταντίνος Οδυσσέως

Ο Κωνσταντίνος Οδυσσέως, είναι γενικός διευθυντής του ΑΝΤΕΝΝΑ, σεναριογράφος και θεατρικός συγγραφέας.   

Γεννήθηκε στη Λευκωσία το 1964.

Εκπαίδευση - Σπουδές 
Σπούδασε στην Παιδαγωγική Ακαδημία Κύπρου και στο Europa College (δημοσιογραφία). Αναμείχθηκε έντονα στον μαθητικό και φοιτητικό συνδικαλισμό, καθώς υπήρξε πρόεδρος του μαθητικού συμβουλίου του λυκείου, της φοιτητικής κοινότητας της Παιδαγωγικής Ακαδημίας και της συντονιστικής επιτροπής των σπουδαστών των ανώτερων εκπαιδευτικών ιδρυμάτων.

Υπηρεσία Εθνική Φρουρά 
Από το 1985 έως το '87 υπηρέτησε στην Εθνική Φρουρά ως έφεδρος αξιωματικός τεθωρακισμένων.

Οικογενειακή Ζωή 
Από το 1987 ζει στο Παραλίμνι, όπου νυμφεύθηκε την Τόνια Οδυσσέως και απέκτησε δύο παιδιά τον Μιχάλη και την Ελένη.

Καριέρα 
Εργάστηκε για πέντε χρόνια ως δάσκαλος στην ελεύθερη περιοχή της επαρχίας Αμμοχώστου.

Το 1992 άφησε τη μόνιμη θέση του στη δημόσια εκπαίδευση και έγινε ένα από τα πρώτα στελέχη της νεοσύστατης τότε ιδιωτικής τηλεόρασης στην Κύπρο. Εργάστηκε αρχικά στον τηλεοπτικό σταθμό ο ΛΟΓΟ, στον οποίο ανέλαβε πολλαπλά καθήκοντα, ως υπεύθυνος ροής, υπεύθυνος τύπου, συντάκτης και παρουσιαστής ειδήσεων.

Το 1994 αποδέχτηκε πρόταση του επίσης νεοσύστατου τηλεοπτικού σταθμού SIGMA και εργάστηκε αρχικά ως αρχισυντάκτης και κεντρικός παρουσιαστής ειδήσεων, ενώ 4 χρόνια αργότερα διορίστηκε από το Δ.Σ. του σταθμού στη θέση του γενικού διευθυντή. Τα αμέσως επόμενα χρόνια ο σταθμός παρουσίασε αλματώδη άνοδο στην τηλεθέαση,  σύμφωνα και με τα επίσημα στοιχεία της AGB-Nielsen. Το 2004 αποδέχτηκε πρόταση του τηλεοπτικού σταθμού ALPHA Ελλάδος και εργάστηκε στην Αθήνα για δύο χρόνια, σε διευθυντικές θέσεις του σταθμού. Το 2006 επέστρεψε στην Κύπρο όπου ανέλαβε τη θέση του γενικού διευθυντή του ραδιοτηλεοπτικού σταθμού ΑΝΤΕΝΝΑ στον οποίο εργάζεται μέχρι σήμερα.

Ως γενικός διευθυντής σε δύο από τα μεγαλύτερα τηλεοπτικά κανάλια της Κύπρου, ο Οδυσσέως έδωσε μεγάλη έμφαση στην κυπριακή παραγωγή και ιδιαίτερα στην κυπριακή μυθοπλασία, συμβάλλοντας με καθοριστικό τρόπο στην εξέλιξη της κυπριακής τηλεόρασης και στη διαμόρφωση της ψυχαγωγικής της ταυτότητας.

Έργο 
Ήταν ο δημιουργός και σεναριογράφος της πρώτης καθημερινής κωμικής σειράς της κυπριακής τηλεόρασης, με τίτλο «Στο Παρά Πέντε». Ως σεναριογράφος έγραψε συνολικά 8 σειρές: «Ξέφραγο Αμπέλι» (ΡΙΚ, 1992), «Στο Παρά Πέντε» (SIGMA, 1998), «Κύριε Πρόεδρε!» (SIGMA, 2002), «Σ’ Αγαπώ!» (SIGMA, 2004), «Δείξε Μου Τον Φίλο Σου» (ANT1, 2007), «Πανσέληνος» (ΑΝΤ1, 2009), «Ό,τι Αγάπησα» (ΑΝΤ1 2011), «Εσύ Στον Κόσμο Σου» (ΑΝΤ1, 2019).

Ως θεατρικός συγγραφέας έγραψε 3 κωμωδίες οι οποίες ανέβηκαν με σημαντική επιτυχία στη σκηνή: “Namaste!” (2015), “Made in Cyprus” (2016), «Ώρα Καλή» (2017).

Αρθρογραφία 
Έχει γράψει επίσης αμέτρητα πολιτικά άρθρα, τόσο στην προσωπική του ιστοσελίδα όσο και στα κοινωνικά δίκτυα.

Προσωπικά Αφιερώματα 
Μάνα για όλα τα παιδιά της - Οδοιπορικό στην κατεχόμενη μας πατρίδα - Δείτε στο: Facebook - Youtube

Η γιαγιά Ρόδου στα 100 της χρόνια αφηγείται... - Facebook - Youtube

Τραγούδια 
Κερύνεια μου

Προσκύνημα στην Αμμόχωστο

Το τέρτιν της καρτούλας μου (από την τηλεοπτική εκπομπή "Παραδοσιακή Βραδιά" του ΡΙΚ1)

Το τραίνο φεύγει στις οκτώ

Βουλευτικές εκλογές 2021 
Είναι αριστίνδην υποψήφιος στην επαρχεία Αμμοχώστου στις Βουλευτικές Εκλογές του 2021 μετά από πρόταση που δέχτηκε από τον Πρόεδρο του Δημοκρατικού Συναγερμού Αβέρωφ Νεοφύτου. Ο Κωνσταντίνος Οδυσσέως είναι στη θέση 7 του ψηφοδελτίου του Δημοκρατικού Συναγερμού στην επαρχεία Αμμοχώστου.

Κύπριοι συγγραφείς